M e s t s k á    č a s ť   B r a t i s l a v a  -  N o v é   M e s t o

Materiál na rokovanie 							
Miestneho zastupiteľstva
dňa 11.06.2013

Návrh  použitia 
kumulovaných finančných prostriedkov zo zúčtovania výnosov 
Tržnice s cieľom  rekonštrukcie Tržnice 

Prekladá :							Návrh obsahuje :
Ing. Robert Molnár						1. Návrh uznesenia
riaditeľ EKO - podniku VPS					2. Dôvodová správa

Spracovateľ :							
Ing. Robert Molnár						 
riaditeľ EKO-podniku VPS				   	 

Jún  2013

NÁVRH UZNESENIA

Miestne zastupiteľstvo 

schvaľuje 

A. navýšenie rozpočtu v časti kapitálových výdavkov vo výške 72 000,00 € a použitie prostriedkov pre EKO-podnik VPS pre rok 2013 pre objekt Tržnica, Šancová ul. 112, Bratislava:

položka	
účel	
	
cena bez  DPH	

	

1.	
rekonštrukcia vstupných vchodov a dverí	
	
35.000,00 €	

2.	
inštalácia monitorovacieho systému	
	
10.000,00 €	

3.	
realizácia bezpečnostných protipožiarnych opatrení	
	
15.000,00 €	

				
                                                                          výdavky celkom s DPH 20%:    72.000,00 €				

B. navýšenie kapitálových príjmov vo výške 72 000,00 € zapojením rezervného fondu na uvedený účel.

a/ bez pripomienok

b/ s pripomienkami

DÔVODOVÁ  SPRÁVA	

	Uznesením č. 12/05   zo dňa   25.septembra  2012  miestne zastupiteľstvo schválilo riešenie  kumulovania finančných prostriedkov mestských častí Bratislava-Nové Mesto, Rača a Vajnory zo zúčtovania výnosov Tržnice počnúc rokom 2011 s cieľom opravy a rekonštrukcie Tržnice.

	Na základe finančného vysporiadania  Č.j.FIN 36/2012 a  Č.j.FIN 290/2013  medzi MČ B-NM a organizáciou EKO-podnik VPS v zmysle uznesenia č. 12/05 MZ B-NM sú kumulované finančné prostriedky za roky 2011  a 2012.

	Obsahom predkladaného materiálu je návrh výdavkov  pre EKO - podnik VPS, vynaložených na opravu a rekonštrukciu objektu Tržnice, financovaný z kumulovaných finančných prostriedkov zo zúčtovania výnosov Tržnice za roky 2011 a 2012.

	Materiál bol spracovaný po prerokovaní na základe odporučenia komisie pre činnosť EKO-podniku VPS zo zasadnutí v dňoch 13.12.2012 a 3.4.2013.

	Navrhované finančné prostriedky, tvorí nasledovná štruktúra výdavkov, vynaložených pri predpokladanej rekonštrukcii objektu Tržnice:

1.	Rekonštrukcia vstupných vchodov a dverí	35.000,- €
	-	aktuálny stav vstupných vchodov a dverí nespĺňa požadované estetické, funkčné a bezpečnostné požiadavky. Materiál vstupov je opotrebený, zdevastovaný, vstupné otvory konštrukčne nevyhovujúce, nie sú vhodne dimenzované na zabránenie tepelným únikom počas vykurovacej sezóny. Navrhujeme rekonštrukciu 2 vstupných otvorov do objektu spôsobom úplnej výmeny pôvodných konštrukcií a rekonštrukciu 1 zásobovacieho vchodu.

2. 	Inštalácia monitorovacieho systému	10.000,00 €
- 	v objekte Tržnice je inštalovaný momentálne nefunkčný a neúplný  monitorovací systém. Na základe bezpečnostných analýz a odporúčaní odborných poskytovateľov bezpečnostných služieb a dlhodobo nevyhovujúceho stavu kvality prostredia z dôvodov nedodržiavania noriem spoločenského správania asociálnymi jedincami,  navrhujeme inštaláciu monitorovacieho systému za účelom zvýšenia bezpečnosti prostredia. 
	
3. 	Realizácia bezpečnostných protipožiarnych opatrení	15.000,00 €
- 	na základe protokolu z kontroly stavu ochranných protipožiarnych prostriedkov a stavu prostredia a inštalácií v objekte Tržnice boli stanovené nevyhnutné opatrenia. Realizácia je nevyhnutná z dôvodu aktuálneho stavu, ktorý nespĺňa zákonom stanovené kritériá na prevádzku daného charakteru. Opatrenia o.i. predstavujú: inštaláciu nepriepustnej nehorľavej záchytnej nádrže, zabezpečenie chýbajúcich prenosných hasiacich prístrojov, namontovanie požiarnych uzáverov (dverí požiarne odolných typu EI 30), odbornú opravu elektrickej inštalácie spôsobilou osobou a následné vykonanie revíznej skúšky, utesnenie prieniku vody nad samotnou elektrickou inštaláciou. Nakoľko rozsah uvedených opatrení je pomerne značný a z dôvodu  havarijného stavu a krátkosti času nebolo možné presne stanoviť predpokladanú výšku nákladov, navrhujeme predbežne požadovanú čiastku schváliť ako rámcovú. Presné vyčíslenie konkrétnych vynaložených nákladov bude spracované a predložené.